„ Oft er líka verið að byrla fólki lyf í samböndum til að misnota það kynferðislega “ Ragna Björg Guðbrandsdóttir , teymisstjóri Bjarkarhlíðar . Bjarkarhlíð aðstoðar fólk sem hefur orðið fyrir ofbeldi í nánum samböndum í samstarfi við Lögregluna í Reykjavík og nokkur grasrótarsamtök sinna þolendum ofbeldis . Ragna Björg Guðbrandsdóttir Mynd / Hallur Karlsson Ragna Björg Guðbrandsdóttir , teymisstjóri Bjarkarhlíðar , miðstöðvar fyrir fullorðna þolendur ofbeldis , segir sífellt fleiri þolendur ofbeldis í nánum samböndum leita sér aðstoðar , sérstaklega hafi það færst í vöxt að karlmenn leiti til miðstöðvarinnar . Í forsíðuviðtali við Mannlíf ræðir hún um starf Bjarkarhlíðar , þolendurna sem þangað leita og hversu algengt heimilisofbeldi er á Íslandi . „ Það er mjög mikið af kynferðislegu ofbeldi innan náinna ofbeldissambanda þar sem farið er yfir kynferðisleg mörk þolandans . Oft er líka verið að byrla fólki lyf inni í samböndum til að misnota það kynferðislega . Og síðan er það oft tekið lengra og konur þvingaðar til kynlífs með öðru fólki gegn vilja sínum . “ Heimilisofbeldi alltaf andlegt í eðli sínu Spurð hvort það ofbeldi sem fólk leitar sér hjálpar til að takast á við sé að mestum hluta líkamlegt segir Ragna allan gang á því . „ Heimilisofbeldi er alltaf andlegt ofbeldi í eðli sínu , myndi ég segja , “ segir hún . „ Í mörgum tilfellum bætist síðan við líkamlegt , kynferðislegt eða fjárhagslegt ofbeldi . Það er mjög mikið af kynferðislegu ofbeldi innan náinna ofbeldissambanda þar sem farið er yfir kynferðisleg mörk þolandans . Oft er líka verið að byrla fólki lyf í samböndum til að misnota það kynferðislega . Og síðan er það oft tekið lengra og konur þvingaðar til kynlífs með öðru fólki gegn vilja sínum . “